Document ID: 32005R0782

KOMMISSIONENS FORORDNING (EF) Nr. 782/2005
af 24. maj 2005
om formatet for indberetning af resultater inden for affaldsstatistik
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 2150/2002 af 25. november 2002 om affaldsstatistik (1), særlig artikel 6, litra e), og
ud fra følgende betragtninger:
(1)
I henhold til artikel 6 i forordning (EF) nr. 2150/2002 skal Kommissionen fastlægge de foranstaltninger, der er nødvendige i forbindelse med gennemførelsen af forordningen.
(2)
I henhold til artikel 6, litra e), i forordning (EF) nr. 2150/2002 skal Kommissionen fastsætte et passende format for medlemsstaternes indberetning af resultater.
(3)
Foranstaltningerne i denne forordning er i overensstemmelse med udtalelse fra Udvalget for det Statistiske Program, der er nedsat ved Rådets afgørelse 89/382/EØF, Euratom (2) -
UDSTEDT FØLGENDE FORORDNING:
Artikel 1
Det passende format for indberetning af resultater inden for affaldsstatistik til Kommissionen (Eurostat) er fastlagt i bilaget til denne forordning.
Medlemsstaterne anvender dette format for data vedrørende referenceåret 2004 og efterfølgende år.
Artikel 2
Medlemsstaterne indberetter de data og metadata, der kræves i henhold til forordning (EF) nr. 2150/2002, til Kommissionen (Eurostat) i elektronisk form i overensstemmelse med en dataudvekslingsstandard foreslået af Kommissionen (Eurostat).
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. maj 2005.

Labels: 19
20
12
18
15